Κωνσταντίνος Δήμου

Ο Κωνσταντίνος Δήμου (Κορύνη Θήβας 1899-Αθήνα 1972) υπήρξε αρχιτέκτονας στην Ελλάδα του μεσοπολέμου, με σπουδαία συνεισφορά στο πρόγραμμα ανέγερσης νέων σχολικών κτιρίων του Υπουργείου Παιδείας.

 Ο Κωνσταντίνος Δήμου γεννήθηκε στην Κορύνη της Θήβας το 1899. Σπούδασε στη νεοσύστατη τότε Σχολή Αρχιτεκτόνων του Εθνικού Μετσόβιου Πολυτεχνείου, απ' όπου και αποφοίτησε το 1921. Μετά το πέρας των σπουδών του εργάστηκε σε ιδιωτική επιχείρηση. Σπουδαίο κεφάλαιο στη ζωή του Δήμου αποτέλεσε η συμμετοχή του στο Υπουργείο Παιδείας (μέχρι το 1933), όπου ασχολήθηκε με την εκπόνηση μελετών σχολείων. Την εποχή αυτή στην τεχνική υπηρεσία του Υπουργείου Παιδείας συνυπηρετούν (υπό τον Γεώργιο Πάνζαρη) οι αρχιτέκτονες Νίκος Μητσάκης, Πάτροκλος Καραντινός, Κυριακούλης Παναγιωτάκος,Βασίλειος Δούρας, όλοι τους ενταγμένοι στην υλοποίηση του φιλόδοξου και υποδειγματικού προγράμματος σχολικών κτιρίων της κυβέρνησης Βενιζέλου (επί Υπουργίας Γεωργίου Παπανδρέου). Παράλληλα με τη δραστηριότητα αυτή, πρέπει να εργάστηκε ως ελεύθερος επαγγελματίας. Αυτό προκύπτει από το γνωστό έργο του των ετών 1928-1938, το οποίο περιλαμβάνει κυρίως μικρής κλίμακας οικοδομές -μονώροφες και διώροφες- αλλά και δύο εκκλησίες στη Δομβραίνη και στη Δαύλεια σε συνεργασία με τον Κ. Δήμου καθώς και το Διδακτήριο Μουλκίου Πέτρας (δημοπρασία ανέγερσης 30.5.1930). Κατά το διάστημα του πολέμου 1940-1945 υπηρέτησε στο Υπουργείο Δημοσίων Έργων με ανώτατο βαθμό επί μια πενταετία. Μεταπολεμικά, οι επαγγελματικές δραστηριότητες που ανέπτυξε παραμένουν άγνωστες, εκτός του ότι το 1961 απέκτησε εργοληπτικό πτυχίο Δ' τάξεως για έργα οδοποιίας, οικοδομικά, υδραυλικά και λιμενικά. Όσον αφορά στην κοινωνική του δράση, πέραν του ότι υπήρξε πολύ νωρίς ιδρυτικό μέλος και Γενικός Γραμματέας του Συλλόγου Αρχιτεκτόνων, διετέλεσε, επίσης, μέλος της Ελληνικής Αρχιτεκτονικής Εταιρείας από το 1950. Πέθανε στην Αθήνα το 1972, σε ηλικία 73 ετών. Δημοτικό Σχολείο Υμηττού, Αττική Διδακτήρια Σύρου Διδακτήρια Κύμης Ευβοίας, 1925 Δημοτικό Σχολείο Καβάλας (συνοικία Νεαπόλεως), 1926 Γυμνάσιο Σωκράτης, Σκουφά και Λυκαβηττού, Αθήνα, 1926 Τριτάξιο διδακτήριο Αμαρύνθου Βάθειας, Εύβοια, 1927 Διτάξιο Δημοτικό Σχολείο Κοκλών Πλαταιών, 1928 Διτάξιο Δημοτικό Σχολείο Πλατάνας Καρυστίας, 1928 Εξατάξιο Δημοτικό Σχολείο Ερέτριας Εύβοιας (αποδίδεται στον Κ.Δήμου), 1928 Διδακτήρια Άρτας, 1928 Μονοτάξιο Άσυλο Άγιος Ανδρέας Νέας Σμύρνης (Α΄ περιφέρεια Αθηνών – αποδίδεται στον Κ. Δήμου), 1929 Διδακτήρια Παγκρατίου (τέως Βασιλικοί Σταύλοι) / Α΄ Δημοτικό Παγκρατίου (και 1934, αναγράφεται και το όνομα του αρχιτέκτονα Σ. Λέγγερη), 1929 Εξατάξιο Δημοτικό Σχολείο Διδυμοτείχου, δεκαετία 1930 Δημοτικό Σχολείο Μοσχάτου, 1930 Διδακτήρια Αγιάσου και Πλωμαρίου Μυτιλήνης, 1931 Μονώροφη οικοδομή Γερασίμου Σαλβάνου, Β. Ουγκώ, Αθήνα ( Άδ. Ιούλιος 1928) Διώροφη οικοδομή Λ. Βογιατζίδη, ανωνύμου παρόδου, Κάτω Πατήσια, Αθήνα (Άδ. Σεπτέμβριος 1928) Διώροφη οικοδομή Λεων. Βογιατζίδου, Κυδωνιών, Κάτω Πατήσια, Αθήνα (Άδ. Απρίλιος 1930) Διώροφη οικοδομή Στυλιανού Φλέσσα, Αμπατιέλου, Κάτω Πατήσια, Αθήνα (Άδ. Ιούνιος 1930) Διώροφη οικοδομή Ζήνωνος Μιχαηλίδη (Ο.Τ. 37/7), Νέα Σμύρνη, Αττική (Άδ. Ιούλιος 1930) Διώροφη οικοδομή Κωνσταντίνου Δήμου, Γ’ Σεπτεμβρίου, Αθήνα (Άδ. Ιούνιος 1932) Μονώροφη οικοδομή, Νέος Κόσμος, Αθήνα (Άδ. Οκτώβριος 1934) Διώροφη οικοδομή Ανδρ. Μπρούσαλη, Πάτμου, Κάτω Πατήσια, Αθήνα (Άδ. Ιούλιος 1936) Διώροφη οικοδομή Αθανασόπουλου, Προμηθέως, Κάτω Πατήσια, Αθήνα (Άδ. Ιούλιος 1936) Μονώροφη οικοδομή Παναγ. Σαμπάνη, ανωνύμου, εντός σχεδίου, Κουφού Πεντέλης, Αττική (Άδ. Αύγουστος 1936) Διώροφη οικοδομή Παν. Γιαννακοδήμου, Ερυθρού Σταυρού, Αθήνα (Άδ. Νοέμβριος 1936) Διώροφη οικοδομή Κωνστσαντίνου Δήμου, Αδριανού, Μητρόπολη, Αθήνα (Άδ. Νοέμβριος 1936) Ελένη Φεσσά-Εμμανουήλ, Ελληνική Αρχιτεκτονική Εταιρεία - Αρχιτέκτονες του 20ου αιώνα, Εκδόσεις Ποταμός, Αθήνα 2009, ISBN 960-6691-39-3